# Zombie

Zombie és un còctel fet de sucs de fruites, licors i diversos roms. Va aparèixer per primera vegada a finals de 1934, creat per Donn Beach al seu restaurant de Hollywood Don the Beachcomber, i es va popularitzar a la Costa Est a partir de l'Exposició Universal de Nova York de 1939.

## Història

La llegenda explica que Donn Beach va inventar el Zombie per ajudar un client amb ressaca a afrontar una reunió de negocis. El client va tornar uns quants dies després per a queixar-se que s'havia convertit en un zombi durant tot el seu viatge. El seu sabor suau i afruitat fa que el seu alt contingut alcohòlic resti dissimulat. Al Don the Beachcomber es limitaven els seus clients a dos Zombies cadascun per la seva potència, atès que podien fer que «caminessin com els morts».
Segons la recepta original, el Zombie inclou tres tipus diferents de rom, suc de llima, falernum, amarg d'Angostura, Pernod, granadina i Don's Mix, una combinació de xarop de canyella i suc d'aranja. Beach va ser molt prudent amb les receptes dels seus còctels originals. Les instruccions per als cambrers contenien referències codificades pels ingredients, els quals només eren coneguts per ell.
Les receptes originals de Beach per al Zombie i altres begudes van ser publicades a Sippin' Safari per Jeff «Beachbum» Berry. Berry va investigar els orígens de molts còctels tiqui, va entrevistar a bàrmans del Don the Beachcomber i va descobrir altres fonts originals. Sippin' Safari detalla el desenvolupament del Zombie amb tres receptes diferents que daten de 1934 a 1956. Tanmateix, existeixen diferents variacions del Zombie que se serveixen a restaurants i bars d'arreu, tot i que alguns no tenen res a veure amb el còctel original. El restaurant Trader Vic's també va llistar una recepta de Zombie a Bartender's Guide de 1947.

## Referències

* ↑ «A Zombie Cocktail Recipe - Great Cocktails (UK)». [Consulta: 19 juny 2009].
* ↑ «Zombie Recipe». beachbumberry.com. [Consulta: 13 febrer 2019].
* ↑ Bitner, Arnold. Hawai'i Tropical Rum Drinks by Don the Beachcomber. Honolulu: Mutual Publishing, 2001.
* 1 2 Berry, Jeff. Beachbum Berry's sippin' safari : in search of the great "lost" tropical drink recipes...and the people behind them. 2. printing. San Jose, Calif.: SLG, 2007, p. 103. ISBN 978-1593620677.
* ↑ Bitner, Arnold. Hawai'i Tropical Rum Drinks by Don the Beachcomber. Honolulu: Mutual Publishing, 2001, p. 58.
* ↑ «Drinking Menu». Don The Beachcomber. Arxivat de l'original el 2013-07-11. [Consulta: 2 juny 2011].
* ↑ Jeff Berry. Sippin' Safari. SLG Publishing, 2007, p. 121.
* ↑ Lapis, Diane, Peck-Davis, Anne. Cocktails Across America. Countryman Press, 2018.
* ↑ «Zombie Punch». blog.distiller.com. [Consulta: 16 febrer 2019].
* ↑ CIE: Volumes 50-51 by Hotel & Restaurant Employees and Bartenders International Union, Hotel Employees & Restaurant Employees International Union, Hotel and Restaurant Employees' International Alliance and Bartenders' International League of America in 1941
* ↑ «Haitian Divorce Lyrics by Steely Dan». streetdirectory.com/. [Consulta: 11 novembre 2022].
* ↑ Kirsten, Sven. The Book of Tiki. Taschen, 2000.
* ↑ Berry, Jeff. Beachbum Berry Remixed. San Jose: Slave Labor Graphics, 2010.
* ↑ Bergeron, Victor. Bartender's Guide. New York: Garden City, 1947.
* ↑ Berry, Jeff. Sippin' Safari. 10th Anniversary. New York: Cocktail Kingdom, 2017, p. 221.